ΓΡΑΠΤΗ ΕΡΩΤΗΣΗ P-0054/01

υποβολή: Nelly Maes (Verts/ALE) προς το Συμβούλιο

(16 Ιανουαρίου 2001)

Θέμα: Συνεδριάσεις πολιτικού διαλόγου με τις τουρκικές αρχές

Στην απάντηση στηνπ' αριθ. Ε-1564/00(1) γραπτή ερώτηση σχετικά με τις συνεδριάσεις πολιτικού διαλόγου με τις τουρκικές αρχές αναφέρεται ότι το Ευρωπαϊκό Συμβούλιο θα αξιολογήσει την κατάσταση όσον αφορά όλες τιςφιστάμενες διαφορές το αργότερο έως το τέλος του 2004, κυρίως δε εις ο τι αφορά τις επιπτώσεις της διαδικασίας προσχώρησης. Κατ' αυτόν τον τρόπο θα προωθηθεί ταυτόχρονα η επίλυση των διαφορών αυτών από το Διεθνές Δικαστήριο. Στην απάντηση του Συμβουλίου, όμως, αναφέρεται μόνο το Κυπριακό.

1. Είναι άραγε διατεθειμένο το Συμβούλιο να αξιολογήσει όλες τις διαφορές εξετάζοντας, κατά συνέπεια, και το κουρδικό ζήτημα καθώς και το αρμενικό;

Εάν ναι, πότε και με ποιο συγκεκριμένο τρόπο πρόκειται η αξιολόγηση αυτή να πραγματοποιηθεί; Εάν όχι, μπορεί το Συμβούλιο να αναφέρει τους λόγους για τους οποίους δεν θεωρεί τα ζητήματα αυτά ωςφιστάμενες διαφορές;

2. Πώς εκλαμβάνει το Συμβούλιο το σεβασμό των μειονοτήτων όπως περιγράφονται στα κριτήρια της Κοπενχάγκης;

3. Σε ποια (επιπλέον) διαβήματα πρόκειται να προβεί το Συμβούλιο, προκειμένου να βρεθεί λύση για το κουρδικό ζήτημα, λαμβάνονταςπόψη ότι η κυβέρνηση της Τουρκίας έως σήμερα δεν ήταν διατεθειμένη να ανταποκριθεί στο αίτημα του Κουρδικού λαού για αυτοδιάθεση;

(1) ΕΕ C 113 E της 18.4.2001, σελ. 26.

Απάντηση

(12 Μαρτίου 2001)

Η απάντηση στη γραπτή ερώτηση E 1564/00 αποτελούσε αναφορά στην παράγραφο 4 των συμπερασμάτων του Ευρωπαϊκού Συμβουλίου του Ελσίνκι και αποσκοπούσε να καλύψει μόνον κάθε εκκρεμή συνοριακή διαφορά και άλλα συναφή θέματα. Το ζήτημα των συνόρων περιλαμβάνεται μεταξύ των μεσοπρόθεσμων προτεραιοτήτων της Εταιρικής Σχέσης Προσχώρησης.

Τα άλλα συγκεκριμένα ζητήματα που θίγει η ερώτηση λαμβάνονται επίσηςπόψη από την Εταιρική Σχέση Προσχώρησης επί της οποίας το Συμβούλιο κατέληξε σε πολιτική συμφωνία στις 4 Δεκεμβρίου 2000 και τον πολιτικό διάλογο με την Τουρκία.

Η Εταιρική Σχέση Προσχώρησηςπό την κεφαλίδα ενισχυμένος πολιτικός, διάλογος και πολιτικά κριτήρια προσδιορίζει μεταξύ άλλων τους εξής βραχυπρόθεσμες και μεσοπρόθεσμες προτεραιότητες και ενδιάμεσους στόχους:

1. Όσον αφορά την Κύπρο: σύμφωνα με τα συμπεράσματα του Ελσίνκι, στα πλαίσια του πολιτικού διαλόγου, ένθερμηποστήριξη των προσπαθειών του Γενικού Γραμματέα του ΟΗΕ για την επιτυχή έκβαση της διαδικασίας με την εξεύρεση συνολικής λύσης του Κυπριακού, όπως αναφέρει το σημείο 9 (α) των συμπερασμάτων του Ελσίνκι (βραχυπρόθεσμα),

2. Όσον αφορά το κουρδικό πρόβλημα και τις μειονότητες:

- Κατάργηση κάθε νομικής διάταξης που απαγορεύει στους Τούρκουςπηκόους να χρησιμοποιούν τη μητρική τους γλώσσα στις ραδιοφωνικές και τηλεοπτικές εκπομπές (βραχυπρόθεσμα),

- Χάραξη γενικής στρατηγικής για τη μείωση των περιφερειακών ανισοτήτων, και ιδίως για τη βελτίωση της κατάστασης στη νοτιοανατολική περιοχή, με στόχο την αύξηση των οικονομικών, κοινωνικών και πολιτιστικών δυνατοτήτων όλων των πολιτών (βραχυπρόθεσμα),

- Άρση της διατήρησης της κατάστασης έκτακτης ανάγκης στη νοτιοανατολική Τουρκία (μεσοπρόθεσμα),

- Διασφάλιση της πολιτισμικής πολυμορφίας και των πολιτιστικών δικαιωμάτων για όλους τους πολίτες, αδιακρίτως καταγωγής. Κατάργηση οποιασδήποτε διάταξης που εμποδίζει την απολαβή αυτών των δικαιωμάτων, συμπεριλαμβανομένου του τομέα της εκπαίδευσης (μεσοπρόθεσμα).

Οι βραχυπρόθεσμες προτεραιότητες έχουν επιλεγεί βάσει της ρεαλιστικής πρότασης ότι η Τουρκία μπορεί να τις εκπληρώσει ή να τις προωθήσει ουσιαστικά έως τα τέλη του 2001. Οι μεσοπρόθεσμες προτεραιότητες αναμένεται να εκπληρωθούν σε περισσότερο από ένα χρόνο, καίτοι οι σχετικές εργασίες θα πρέπει, ει δυνατόν, να αρχίσουν επίσης εντός του 2001. Η Τουρκία αναμένεται να εγκρίνει σύντομα ένα εθνικό πρόγραμμα για τηνιοθέτηση του κεκτημένου, το οποίο θα πρέπει να είναι συμβατό με την Εταιρική Σχέση Προσχώρησης.

Ως προς την Αρμενία, η περιοδική έκθεση της Επιτροπής σημειώνει ότι η Τουρκία συνεχίζει να αναπτύσσει περαιτέρω τις αμοιβαίες σχέσεις της με τις χώρες mldr του Καυκάσου και ότι η Τουρκία εξακολουθεί να διατηρεί κλειστά τα σύνορά της με την Αρμενία (κεφάλαιο 27: Κοινή εξωτερική πολιτική και πολιτική ασφάλειας). Η τουρκική κυβέρνηση επανεξετάζει επί του παρόντος την πολιτική της Τουρκίας έναντι της Αρμενίας.

Το Συμβούλιο και η Επιτροπή θα συζητούν σε τακτική βάση με την Τουρκία και θα παρακολουθούν τα ζητήματα που αναφέρουν η Εταιρική Σχέση Προσχώρησης και η περιοδική έκθεση της Επιτροπής ως μέρος της προετοιμασίας της Τουρκίας για την προσχώρηση στην ΕΕ.